অ্যানানকি (প্রাকৃতিক উপগ্রহ)
অ্যানানকি (ইংরেজি: Ananke; /əˈnæŋkiː/ ə-NANG-kee; গ্রিক: Ανάγκη) হল বৃহস্পতির একটি বিপরীতগামী প্রাকৃতিক উপগ্রহ। ১৯৫১ সালে মাউন্ট উইলসন মানমন্দিরে সেথ বার্নেস নিকোলসন এটি আবিষ্কার করেছিলেন। গ্রিক পুরাণে কথিত জিউস ও মইরাইয়ের (ভাগ্যদেবী ফেটস) কন্যা তথা আবশ্যকতার মূর্ত রূপ অ্যানানকির নামানুসারে এই উপগ্রহটির নামকরণ করা হয়। এই নামের বিশেষণটি হল অ্যানানকিয়ান (ইংরেজি: Anankean)। অ্যানানকি উপগ্রহটির নামানুসারে বিপরীতগামী অনিয়মিত উপগ্রহগুলির অ্যানানকি গোষ্ঠীর নামকরণ করা হয়েছে। এই উপগ্রহগুলি মোটামুটি ১৫০° নতিতে ১৯.৩ থেকে ২২.৭ জিগামিটার দূরত্বের মধ্যে বৃহস্পতিকে প্রদক্ষিণ করছে।